Mario Pineida

Mario Alberto Pineida Martínez (1992-yil 6-iyul – 2025-yil 17-dekabr) – ekvadorlik professional futbolchi, qanot himoyachisi sifatida oʻynagan, faoliyatining koʻp qismini Independiente DV va Barcelona SC klublarida oʻtkazgan. Mario Ekvador terma jamoasi safida toʻqqizta oʻyinda maydonga tushgan.

 Futbolchilik faoliyati 

 Klub 
Pineida Independiente del Valle klubining tarbiyalanuvchisi hisoblanadi. U 2010-yil 6-fevralda „Manta“ jamoasiga qarshi oʻyinda Ekvador A Seriyasida debyut qilgan. 2012-yilning 11-noyabrida „Emelec“ka qarshi oʻtkazilgan uchrashuvda Mario klub tarkibidagi ilk golini urgan. 2015-yilning 6-fevralida Libertadores kubogi doirasida Argentinaning „Estudiantes“ jamoasiga qarshi oʻyinda Pineida gol kiritgan.

2015-yilgi Ekvador chempionati yakunlangach, Pineida Guayakilning „Barselona“ klubiga oʻtgan.

 Xalqaro faoliyati 
2011-yilda Pineyda Ekvador yoshlar terma jamoasi tarkibida Peruda oʻtkazilgan Janubiy Amerika yoshlar chempionatida qatnashdi. Turnirda u Paragvay, Boliviya, Argentina, Urugvay, Kolumbiya, Chili va ikki marta Braziliya jamoalariga qarshi oʻyinlarda maydonga tushdi. Shu yili Mario yoshlar terma jamoasi bilan Kolumbiyada boʻlib oʻtgan jahon yoshlar chempionatiga bordi. Musobaqada u Avstraliya, Ispaniya, Kosta-Rika va Fransiya terma jamoalariga qarshi oʻyinlarda ishtirok etdi.

2014-yil 11-oktyabrda AQSH terma jamoasiga qarshi oʻrtoqlik uchrashuvida Pineyda Ekvador milliy jamoasi safida debyut qildi.

2015-yilning yozida Mario Chilida oʻtkazilgan Amerika kubogida ishtirok etdi  . Turnirda u zaxirada qoldi va bir daqiqa ham oʻynamadi.

2021-yilning yozida u Braziliyada boʻlib oʻtgan Amerika kubogida qatnashdi. Guruh bosqichidagi Braziliyaga qarshi oʻyinda (1:1) u 6 daqiqa maydonda boʻldi.

 Vafoti 
Pineida 2025-yil 17-dekabrda 33 yoshida Guayakil shahri koʻchasida, goʻsht doʻkoni yonida rafiqasi bilan birga otib oʻldirilgan. Pineyda 2025-yilda qatl etilgan kamida toʻrtinchi ekvadorlik futbolchi hisoblanadi.

 Yutuqlari 
Barselona

 Seriya A: 2016, 2020
El Nacional

 Ekvador kubogi: 2024

 Yana qarang 

 Manbalar 

 Havolalar 


Turkum:Alifbo boʻyicha futbolchilar
Category:Ekvadorlik erkak futbolchilar
Turkum:Futboldagi erkak qanot himoyachilari
Turkum:CSD Independiente futbolchilari
Turkum:Barcelona S.C. futbolchilari
Turkum:Fluminense FC futbolchilari
Turkum:C.D. El Nacional futbolchilari
Turkum:Serie A (Ekvador) futbolchilari
Turkum:Serie A (Braziliya) futbolchilari
Turkum:Ekvadorlik muhojir erkak futbolchilar
Turkum:Braziliyadagi ekvadorlik muhojir sportchilar
Turkum:Braziliyadagi muhojir erkak futbolchilar
Turkum:Ekvador milliy futbol terma jamoasi erkak futbolchilari
Turkum:Copa América 2015 oʻyinchilari
Turkum:Copa América 2021 oʻyinchilari
Turkum:2025-yilda Ekvadorda qotilliklar
Turkum:Ekvadorda oʻqotar quroldan oʻlimlar
Turkum:Ekvadorlik qotillik qurbonlari
Turkum:Oʻqotar quroldan vafot etganlar